Ved den første episode var nogle piger kommet i klammeri. To mænd forsøgte at skille dem ad, men det fik en af pigernes kæreste til at slå begge mænd med knytnæver. Den 19-årige mand fra Frederikshavn stak af, da politiet kom, men blev fanget af en betjent og en civil man, der løb efter ham. Han fremstilles nu i grundlovsforhør, fordi han har flere voldsdomme i forvejen - og i øvrigt var prøveløsladt. I den anden sag fik en 17-årig mand tilsyneladende helt umotiveret en flaske i nakken, hvorefter en kun 16-årig mand sparkede og trampede ham i hovedet. En borger satte efter ham og holdt ham fast, til politiet kom. Den 17-årige var en overgang bevidstløs, men slipper sandsynligvis med en hjernerystelse og flere sting i nakken. Politiet overvejer, om også den 16-årige skal i grundlovsforhør.

Opsummering:
Hele to gange hjalp civile i nat ved to-tretiden politiet med anholdelser i nattelivet i Hjørring.